Forkeppnin í lífræðinni fór fram í janúar og tóku þátt rúmlega 130 nemendur framhaldsskólanna . Níu nemendur MH tóku þátt að þessu sinni og átti skólinn tvo nemendur í efstu 25 sætunum sem komast áfram í úrslitakeppnina . María Guðjónsdóttir varð í þriðja sæti og Magnús Alexander Sercombe varð í 8. - 11. sæti . Við óskum þeim innilega til hamingju með árangurinn . Fyrsta hverfakynning framhaldsskólanna var haldin í gær í Fjölbrautaskóla Garðabæjar . Næsta kynning verður 30. janúar í Sæmdundarskóla . Á kynningarnar mæta fyrir hönd MH fulltrúar stjórnenda , námsráðgjafa og nemenda . 4. mars verður svo opið hús í MH fyrir grunnskólanemendur og aðstandendur þeirra . Til og með 17. janúar er hægt að segja sig úr áfanga án þess að fá fall . Það er gert með því að koma við hjá námsráðgjafa , námstjórum eða á skrifstofunni . Eftir það er ekki hægt að segja sig úr áfanga og verða nemendur að vera í þeim áföngum sem þeir eru með í töflunni sinni . Eftir 5 vikur af kennslu er mæting nemenda skoðuð skv. nýjum reglum um lágmarksmætingu í áfanga . Ef raunmæting er undir 60% þá er nemandi skráður hættur í áfanganum . Þriðjudaginn 7. janúar keppti lið MH í Gettu betur á móti liði Menntaskólans í tónlist ( MÍT ) . Leikar fóru þannig að lið MH sigraði með 22 stigum gegn 15 stigum MÍT . Það er skemmtileg staðreynd að fjöldi nemenda MÍT stundar bóklegan hluta námsins í MH . Lið MH skipa þetta árið Bára Þorsteinsdóttir , Arney Íris E Birgisdóttir og Ari Hallgrímsson . Við óskum liði MH innilega til hamingju með sigurinn . Í næstu umferð þann 16. janúar mætir liðið Kvennaskólanum í Reykjavík . Nýnemar vorannar 2020 eru boðnir velkomnir í skólann 6. janúar kl. 13:00 í stofu 11 . Þar verður farið yfir helstu atriði til að fyrsti skóladagurinn gangi sem best fyrir sig . Ef nýnemar vorannar telja sig þurfa töflubreytingu þá verða námstjórar við eftir kynningarfundinn og tilbúnir að aðstoða við breytingarnar . Kennsla hefst skv. stundaskrá þriðjudaginn 7. janúar kl. 9:10 . Gleðilega önn og velkomin í MH . Gerðar hafa verið breytingar á skólasóknarreglum og viljum við að þið kynnið ykkur þær sem fyrst hér á heimasíðunni . Aðalbreytingin er að eftir fyrsta dag veikinda verða fjarvistir frádregnar og einnig verður meiri eftirfylgni með lágmarksmætingu í einstaka áfanga . Hér má sjá nánar um breyttar reglur . Stundatöflur vorannar 2020 ( see English below ) Stundatöflur nemenda eru núna sýnilegar í Innu . Nýir greiðslulistar eru keyrðir inn að morgni dags virka daga og opnast stundatöflur í kjölfarið . Nýnemar vorannar geta sótt um töflubreytingar hjá námstjórum eftir kynningarfundinn 6. janúar . Aðrir nemendur sem telja sig þurfa töflubreytingu eiga að sækja um sem allra fyrst í gegnum Innu - leiðbeiningar um það eru í Innu undir Aðstoð . Breyttar töflur birtast í Innu eftir því sem þær vinnast . Ef töflubreytingu er hafnað þá er það oftast vegna þess að hópar eru fullir . Ekki er hægt að sækja um P-áfanga í töflubreytingum . Þeir sem hafa sótt um P-áfanga ættu að fá þá inn í byrjun næstu viku . Hægt er að senda inn beiðni um töflubreytingar til og með sunnudeginum 5. janúar . Eftir það þarf að fara til námstjóra eða áfangastjóra til að breyta töflum . Kennsla hefst samkvæmt stundaskrá þriðjudaginn 7. janúar kl. 9:10 . Námsgagnalisti / bókalisti er aðgengilegur í Innu . Timetables for Spring 2020 Students who have paid their tuition fees can check their timetable on Inna . If necessary apply for changes to your class timetable as soon as possible .